IMISLab/GreekWikipedia huggingface dataset:
CBeebies

Το CBeebies είναι κρατικό τηλεοπτικό κανάλι του BBC για παιδιά της προ-σχολικής ηλικίας. Ξεκίνησε τη λειτουργία του στις 11 Φεβρουαρίου του 2002 και εκπέμπει από τις 6:00 το πρωί μέχρι τις 19:00 το απόγευμα. Το αδελφικό του κανάλι είναι το CBBC, το οποίο είναι για παιδιά μεγαλύτερης ηλικίας.Το κανάλι κέρδισε στα παιδικά βραβεία BAFTA το 2002 και συνέχισε να κερδίζει κάθε χρόνο από το 2004 μέχρι το 2009. Επιπλέον κέρδιζε και το βραβείο "Καλύτερης προ-σχολικής ζωνταντής δράσης σειράς" τις χρονιές 2002, 2004, 2005 και 2008. Επίσης κέρδιζε το βραβείο "Καλύτερου παιδικού προγράμματος για ηλικίες 0-6 χρονών" τις χρονιές 2002 με 2005. Το κανάλι CBeebies HD επίσημα άρχισε να εκπέμπει στις 10 Δεκεμβρίου του 2013.

 Andy Day (2007-σήμερα) Katy Ashworth (2011-σήμερα) Cat Sandion (2013-σήμερα) Rebecca Keatley (2014-σήμερα) Ben Cajee (2015-σήμερα) Ryan Russell (2017-σήμερα) Dodge T. Dog (2017-σήμερα) Evie Pickerill (2018-σήμερα) Sue Monroe (2002-Μάρτιος 2006) Nicole Davis (2003-Φεβρουάριος 2006) Justin Fletcher (2006-2007) Sarah-Jane Honeywell (2006-2007) Eva Alexander (Φεβρουάριος-Οκτώβριος 2006) Chris Jarvis (2002-Ιανουάριος 2009) Pui Fan Lee (2002-Ιανουάριος 2009) Sidney Sloane (2002-2013) Alex Winters (2009-2015) Cerrie Burnell (2009-2017) Στις 16 Ιουλίου 2013 είχε ανακοινωθεί ότι θα δημιουργηθεί ένα κανάλι HD του CBeebies και θα έκανε πρεμιέρα τον Μάρτιο του 2014. Τελικά το κανάλι άρχισε να εκπέμπει εννέα μήνες πριν (Δεκέμβριος του 2013). Το κανάλι εκπέμπει στην ίδια συχνότητα με το BBC Four HD, καθώς τα κανάλια εκπέμπουν σε διαφορετικές ώρες. Επίσημη Ιστοσελίδα
Τέρενς Στάνσμπερι

Ο Τέρενς Ντέιβιντ Στάνσμπερι (γεννήθηκε στις 27 Φεβρουαρίου 1961) είναι Αμερικανός πρώην επαγγελματίας καλαθοσφαιριστής και προπονητής. Με ύψος 1,96 μέτρων, έπαιζε στη θέση σούτινγκ γκαρντ.

 Ο Στάνσμπερι, απόφοιτος του γυμνασίου του Νιούαρκ, έπαιξε κολεγιακό μπάσκετ στο Πανεπιστήμιο Τεμπλ . Ο Στάνσμπερι έπαιξε τρία χρόνια (1984 – 1987) στο ΝΒΑ, ως μέλος των Ιντιάνα Πέισερς και Σιάτλ Σουπερσόνικς . Ολοκλήρωσε με 2.100 πόντους στην σταδιοδρομία του και συμμετείχε τρεις φορές στον Διαγωνισμό Καρφωμάτων NBA, όπου κέρδισε τρεις συνεχόμενες θέσεις τρίτης θέσης στη σειρά, από το 1985 έως το 1987, πριν φύγει από το NBA. Η κόρη του Τίφανι, έπαιξε στο WNBA . Στατιστικά σταδιοδρομίας Λίστα συμμετεχόντων στο Διαγωνισμό Καρφωμάτων Επαγγελματικά και κολεγιακά στατιστικά Αρχειοθετήθηκε 2015-01-19 στο Wayback Machine. Όμπσκιουρ Ντάνκερ: Οι διαγωνισμοί Σλαμ τόνισαν τη σύντομη πορείασ του Στάνσμπερι στο NBA
Αγκαστίνα

Η Αγκαστίνα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της αυτοαποκαλούμενη Τουρκικής Δημοκρατίας Βορείου Κύπρου που το αποκαλεί Ασλανκόι.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Angkastina». www.prio-cyprus-displacement.net. Αρχειοθετήθηκε από το πρωτότυπο στις 23 Σεπτεμβρίου 2018. Ανακτήθηκε στις 23 Σεπτεμβρίου 2018.
Καταρίνα Τάικον

Η Καταρίνα Τάικον-Λάνγκχαμερ (29 Ιουλίου 1932 – Δεκέμβριος 1995) ήταν μια σουηδή Ρομά ακτιβίστρια, ηγέτης στο κίνημα των πολιτικών δικαιωμάτων, συγγραφέας και ηθοποιός, από την Καλντεράς κάστα. Ήταν η αδερφή της Ρόζας Τάικον.

 Η Καταρίνα Τάικον γεννήθηκε το 1932 στη Σουηδία σε μία κοινωνία γεμάτη διακρίσεις και καχυποψία εναντίον των τσιγγάνων. Η μητέρα της Καταρίνα Τάικον πέθανε λίγο μετά τη γέννηση της Καταρίνα. Κατά τη διάρκεια της παιδικής ηλικίας της Τάικον, οι Ρομανί ζούσαν ακόμα σε στρατόπεδα στη Σουηδία και έπρεπε να κινούνται συχνά, γεγονός που δυσκόλευε τα παιδιά να αποκτήσουν σχολική εκπαίδευση. Η Τάικον δεν έμαθε πώς να διαβάζει και να γράφει μέχρι που ήταν στη εφηβική ηλικία. Η Τάικον αφιέρωσε τη ζωή της στη βελτίωση των συνθηκών για τους Ρομά ανθρώπους στη Σουηδία και σε όλο τον κόσμο. Μέσα από την ακούραστη δουλειά της, συζητώντας, γράφοντας και μιλώντας με τις σουηδικές αρχές, οι Ρομά είχαν το ίδιο δικαίωμα στη στέγαση και την εκπαίδευση με όλους τους άλλους Σουηδούς. Το 1953, η απαγόρευση της μετανάστευσης των Ρομά το 1914 έληξε. Αυτό οδήγησε σε άλλους Ρομά να αναζητήσουν καταφύγιο στη Σουηδία και ο πληθυσμός, αρχικά λιγότερο από χίλια άτομα, αυξήθηκε. Η Τάικον προσπάθησε να πείσει τις σουηδικές αρχές ότι αυτοί οι άνθρωποι ήταν στην πραγματικότητα πολιτικοί πρόσφυγες, καθώς είχαν καταπιεστεί στις χώρες τους. Μετά από άκαρπες προσπάθειες να βοηθήσει μια ομάδα 47 Γάλλων Ρομά να αποκτήσουν άσυλο στη Σουηδία, αποφάσισε να αλλάξει τη στρατηγική της. Κατάλαβε ότι ο μόνος τρόπος για να τερματίσει τις προκαταλήψεις εναντίον του λαού της ήταν να απευθυνθεί στους νέους. Οπότε άρχισε να γράφει τη δημοφιλή σειρά παιδικών βιβλίων της για την παιδική της ηλικία, την Κατίτζη (το 1979 δημιουργήθηκε μια τηλεοπτική σειρά βασισμένη στα βιβλία). Μια ολόκληρη γενιά παιδιών στη Σουηδία μεγάλωσε διαβάζοντας τα βιβλία για την Κατίτζη.Η Καταρίνα Τάικον πέθανε στις 30 Δεκεμβρίου 1995 από εγκεφαλική βλάβη μετά από κώμα 13 ετών, μετά από καρδιακή ανακοπή. Την είχαν αποκαλέσει ο Μάρτιν Λούθερ Κινγκ της Σουηδίας. 2015 - Taikon (Τάικον) 1956 - Sceningång (Είσοδος σκηνής) 1953 - Åsa-Nisse på semester 1953 - Marianne (Μαριάν) 1951 - Tull-Bom 1950 - Motorkavaljerer 1949 - Singoalla 1948 - Uppbrott
Επαρχίες της Κυπριακής Δημοκρατίας

Η Κυπριακή Δημοκρατία, για διοικητικούς λόγους, είναι διαιρεμένη σε έξι επαρχίες. Οι επαρχίες αυτές περιλαμβάνουν δήμους και κοινότητες. Η διοικητική πρωτεύουσα κάθε επαρχίας είναι ο ομώνυμος μητροπολιτικός δήμος.

 Οι έξι επαρχίες της Κυπριακής Δημοκρατίας είναι: Επαρχία Αμμοχώστου Επαρχία Κερύνειας Επαρχία Λάρνακας Επαρχία Λεμεσού Επαρχία Λευκωσίας Επαρχία ΠάφουΜετά την τουρκική εισβολή του 1974 και την κατάληψη μεγάλου μέρους των εδαφών της Κυπριακής Δημοκρατίας από τα τουρκικά στρατεύματα, ολόκληρη η επαρχία Κερύνειας, το μεγαλύτερο μέρος της επαρχίας Αμμοχώστου, μεγάλο μέρος της επαρχίας Λευκωσίας και μικρό μέρος της επαρχίας Λάρνακας τελούν υπό κατοχή. Παρόλο που το έδαφος κάποιων δήμων και κοινοτήτων βρίσκεται στο κατεχόμενο μέρος του κράτους και έπαψαν να ασκούν τις συνηθισμένες δημοτικές και κοινοτικές εξουσίες και αρμοδιότητες, εντούτοις διατηρούν τη νομική τους υπόσταση στις ελεύθερες περιοχές της Δημοκρατίας, όπου έχουν προσωρινά την έδρα τους. Η κάθε επαρχία διοικείται από την Επαρχιακή Διοίκηση, επικεφαλής των οποίων είναι ένας έπαρχος. Ο κάθε έπαρχος είναι ανώτερος δημόσιος υπάλληλος, υπαγόμενος στο Υπουργείο Εσωτερικών. Διορίζονται από την κυβέρνηση ως τοπικοί εκπρόσωποι της και λειτουργούν ως συντονιστές και σύνδεσμοι για τις δραστηριότητες όλων των υπουργείων στις επαρχίες. Κάθε Επαρχιακή Διοίκηση συντονίζει, καθοδηγεί και υλοποιεί έργα ανάπτυξης των κοινοτήτων. Επιπρόσθετα, διαδραματίζουν ουσιαστικό ρόλο στην εκπόνηση, αναθεώρηση και τροποποίηση των Τοπικών Σχεδίων και της Δήλωσης Πολιτικής καθώς και στη διαδικασία μελέτης των ενστάσεων. Γενικά οι Επαρχιακές Διοικήσεις με την ποικίλη και πολύπλευρη δράση τους αποσκοπούν στην εξυπηρέτηση του κοινού, τόσο με την παροχή κανονικών διοικητικών υπηρεσιών, με βάση τους διάφορους νόμους και κανονισμούς, όσο και με την εκτέλεση διαφόρων έργων αγροτικής ανάπτυξης. Τα έργα αυτά συμβάλλουν όχι μόνο στην ανάπτυξη της υπαίθρου, αλλά και στην πρόοδο και ανάπτυξη της χώρας γενικότερα. Ο πίνακας που ακολουθεί παρουσιάζει στατιστικά στοιχεία για τις επαρχίες της Κυπριακής Δημοκρατίας. Σημείωση:1Η απογραφή του πληθυσμού του 2021 αναφέρεται στις περιοχές που ελέγχονται από την Κυπριακή Δημοκρατία. Ο πληθυσμός των κατεχομένων εδαφών δεν περιλαμβάνεται. Διοικητική διαίρεση της Κυπριακής Δημοκρατίας Δήμοι της Κυπριακής Δημοκρατίας Κοινότητες της Κυπριακής Δημοκρατίας Φιλιππίδης, επιμ. (2006). Σύγχρονος Παγκόσμιος Άτλαντας (10η έκδοση). Λευκωσία: Φιλιππίδης. ISBN 9963-577-52-0. Ιστοσελίδα επαρχιακών διοικήσεων
Σχινοκάψαλα Λασιθίου

Τα Σχινοκάψαλα ή Σχοινοκάψαλα είναι χωριό και έδρα ομώνυμης κοινότητος του δήμου Ιεράπετρας, στην ανατολική Κρήτη. Βρίσκονται σε απόσταση 21 χιλιομέτρων από την Ιεράπετρα και είναι κτισμένα σε υψόμετρο 430 μέτρων, στους νότιους πρόποδες του όρους Θρυπτής, με θέα προς το Λιβυκό πέλαγος.

 Στην περιοχή Ξενόταφοι έχει εντοπιστεί μικρός μινωικός θολωτός τάφος, ενώ ένας άλλος μικρός θολωτός τάφος ο οποίος βρέθηκε συλημένος στη περιφέρεια του χωριού δεν ήταν δυνατό να χρονολογηθεί.Το χωριό αναφέρεται από τον Φραντσέσκο Μπαρότσι το 1577 ως Schino Capsala στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως Schinocapsala με 102 κατοίκους. Ο Φραντσέσκο Βασιλικάτα το αναφέρει το 1630 ως Schinocaspala. Το όνομα του χωριού προέρχεται από το φυτός σχίνος και μπορεί να αναφέρεται στο αποτέλεσμα φωτιάς που αποσκοπεί στο κάψιμο των σχίνων και στη δημιουργία βοσκότοπων ή, σύμφωνα με την παράδοση, αναφέρεται στο γεγονός ότι ο πρώτος οικιστής ζούσε σε μια σπηλιά που προστατευόταν από σκίνους και κάποια στιγμή αυτοί κάηκαν.Το χωριό δεν αναφέρεται στις απογραφές των οθωμανικών χρόνων. Πιθανόν να ήταν ακατοίκητο, όμως η περιοχή καλλιεργούταν από αγρότες του Ορεινού, οι οποίοι σταδιακά εγκαταστάθηκαν στην περιοχή, δημιουργώντας πάλι το χωριό. Το χωριό αναφέρεται ξανά το 1928, οπότε αναγνωρίστηκε ως οικισμός και προσαρτήθηκε στην κοινότητα Ορεινού. Το 1963 ορίστηκε έδρα ομώνυμης κοινότητας, η οποία διατηρήθηκε μέχρι το 1997. Με το πρόγραμμα Καποδίστριας προσαρτήθηκε στον δήμο Μακρύ Γυαλού και τελικά με το πρόγραμμα Καλλικράτης στον δήμο Ιεράπετρας. Η πορεία του πληθυσμού του οικισμού σύμφωνα με τις απογραφές είναι η εξής: Νότια του χωριού βρίσκεται ο ναός του Αγίου Γεωργίου, το εσωτερικό του οποίου είναι τοιχογραφημένο. Ο ενοριακός ναός του χωριού είναι αφιερωμένος στον Άγιο Νικόλαο. Δείτε: Κοινότητα Σχινοκαψάλων Ως οικισμός αναφέρεται επίσημα το 1928, γραμμένη Σχοινοκάψαλα (με "οι") να προσαρτάται στην κοινότητα Ορεινού. Το 1940 το όνομά της διορθώνεται σε Σχινικάψαλα και το 1963 με το ΦΕΚ 218Α - 11/12/1963 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τα Αχλιά, την Γαλήνη και τον Μαύρο Κόλυμπο. αποτελούν την κοινότητα Σχινοκαψάλων ενώ σύμφωνα με την απογραφή του 2011 έχει 87 κατοίκους.
ΛαΦαγιέτ (Αλαμπάμα)

Το Λαφαγιέτ είναι η έδρα της κομητείας Τσέιμπερς στην Αλαμπάμα των Ηνωμένων Πολιτειών της Αμερικής. Βρίσκεται 76 χλμ. βορειοδυτικά του Columbus, Γεωργία. Από την απογραφή του 2010, ο πληθυσμός της πόλης ήταν 3,003.

 Η κομητεία σχηματίστηκε το 1832. Τον Οκτώβριο 1833, η πόλη είχε ένα δικαστήριο και μία φυλακή και ονομαζόταν "Chambersville". Την 7 Ιανουαρίου 1835, μετονομάστηκε σε «ΛαΦαγιέτ», από τον Marquis de Lafayette. Στην πόλη γυρίστηκαν σκηνές από την ταινία «Ο Μισισιπής Καίγεται». Πολυμέσα σχετικά με το θέμα LaFayette, Alabama στο Wikimedia Commons
Αλί Σαμπί

Η Αλί Σαμπί (αραβικά: صابح على, γαλλικά: Ali Sabieh) είναι η δεύτερη μεγαλύτερη πόλη του Τζιμπουτί. Είναι η πρωτεύουσα της Περιφέρειας Αλί Σαμπί. Έχει πληθυσμό 45.012 κατοίκων (2012).

 Η Αλί Σαμπί βρίσκεται ανατολικά του Τζιμπουτί και νοτιοδυτικά της Περιφέρειας Αλί Σαμπί. Βρίσκεται 20.1 nm βορειοανατολικά της Ντικίλ, 23.3 nm νότια της Άρτας, 11.9 nm μακρυά της Ντιγκρί, 10.3 nm μακρυά της Αλί Αντ, 8.7 nm μακρυά της Ντεβέλ, 12.5 nm μακρυά της Ραέλ, 20.5 nm μακρυά της Μπονταρά και 5.5 nm μαρυά της Γκελίλ. Η ετήσια υψηλή θερμοκρασία κατά μέσο όρο είναι 26 °C (78.0 °F) και η χαμηλή 17,5 °C (63,5 °F). Το τοπικό αεροδρόμιο είναι το Αλί Σαμπί. Κατάλογος πόλεων του Τζιμπουτί Πολυμέσα σχετικά με το θέμα Ali Sabieh στο Wikimedia Commons
En Vivo!

Το En Vivo! είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και DVD στις 23 Μαρτίου 2012 μέσω της δισκογραφικής εταιρείας "Universal Music Enterprises" στη Βόρεια Αμερική και της "ΕΜΙ" στον υπόλοιπο κόσμο. Η ηχογράφηση του άλμπουμ έγινε στο "Estadio Nacional" του Σαντιάγο στη Χιλή, στις 10 Απριλίου 2011 κατά τη διάρκεια της περιοδείας για την προώθηση του δίσκου "The Final Frontier". Το "En Vivo!" μπήκε στα τσαρτ πολλών χωρών του κόσμου, καταφέρνοντας να ανέβει στο Top-20 στη Μεγάλη Βρετανία και το Hot-100 του Billboard στις Ηνωμένες Πολιτείες. Στα video chart έφθασε στο # 1 στο Ηνωμένο Βασίλειο, τη Γερμανία, την Αυστραλία, την Αυστρία, τη Σουηδία, την Ουγγαρία, τη Νορβηγία, την Ισπανία και τη Φινλανδία. Οι εκδόσεις DVD και Blu-ray περιλαμβάνουν ένα ντοκιμαντέρ 88 λεπτών με τίτλο "Behind The Beast", με σκηνές από τα παρασκήνια πριν και μετά τις ζωντανές εμφανίσεις του συγκροτήματος. Το τραγούδι "Blood Brothers" έλαβε υποψηφιότητα για "Grammy" στην κατηγορία "Best Hard Rock/Metal Performance"., στην απονομή βραβείων του 2013.

 CD 1 1. Satellite 15 (Harris, Smith) - 4:36 2. The Final Frontier (Harris, Smith) - 4:10 3. El Dorado (Harris, Smith, Dickinson) - 5:52 4. 2 Minutes to Midnight (Dickinson, Smith) - 5:50 5. The Talisman (Harris, Gers) - 8:45 6. Coming Home (Harris, Dickinson, Smith) - 5:57 7. Dance of Death (Harris, Gers) - 9:03 8. The Trooper (Harris) - 3:59 9. The Wicker Man (Harris, Dickinson, Smith) - 5:06 CD 2 1. Blood Brothers (Harris) - 7:04 2. When the Wild Wind Blows (Harris) - 10:37 3. The Evil That Men Do (Harris, Dickinson, Smith) - 4:17 4. Fear of the Dark (Harris) - 7:30 5. Iron Maiden (Harris) - 5:08 6. The Number of the Beast (Harris) - 4:57 7. Hallowed Be Thy Name (Harris) - 7:28 8. Running Free (Harris, Di' Anno) - 7:57 En Vivo! (άλμπουμ) Επίσημη κυκλοφορία: 23 Μαρτίου 2012 Οι μουσικοί οι οποίοι συμμετείχαν στις ηχογραφήσεις του "En Vivo!" είναι οι εξής: Μπρους Ντίκινσον - φωνητικά Στιβ Χάρις - μπάσο Άντριαν Σμιθ - κιθάρα Ντέιβ Μάρεϊ - κιθάρα Τζάνικ Γκερς - κιθάρα Νίκο Μακ Μπρέιν - τύμπανα Allmusic review Encyclopaedia Metallum Αρχείο συναυλιών των Iron Maiden Θέσεις τσαρτ του άλμπουμ Ιαπωνικά τσαρτ Βελγικά τσαρτ, Βαλλονία Βελγικά τσαρτ, Φλαμανδία Ελληνικά τσαρτ Αυστραλιανά τσαρτ Καναδικά τσαρτ Ουγγρικά τσαρτ
Αντίδραση φλέμεν

Η αντίδραση φλέμεν (γνωστή και ως συμπεριφορά φλέμεν ή απλώς φλέμεν) είναι φαινόμενο που εμφανίζεται στην αναπαραγωγική κυρίως συμπεριφορά πολλών θηλαστικών, μεταξύ των οποίων τα περισσότερα οπληφόρα και οι αιλουρίδες. Χαρακτηρίζεται από αναστροφή του άνω χείλους και επίδειξη των δοντιών ή των ούλων και παρατηρείται συχνότερα στα αρσενικά ζώα. Σχετίζεται με την αναπαραγωγική συμπεριφορά των ζώων.

 Η λέξη προέρχεται από το γερμανικό ρήμα flehmen, που σημαίνει «αναστρέφω το πάνω χείλος». Ο όρος χρησιμοποιήθηκε για πρώτη φορά από τον Καρλ Μαξ Σνάιντερ, ζωολόγο και διευθυντή του Ζωολογικού Κήπου της Λειψίας, που το παρατήρησε στο άλογο. Η αντίδραση φλέμεν έχει καταγραφεί σε πολλά είδη ζώων. Μερικά από αυτά είναι το άλογο, ο βίσονας, ο ταύρος, το πρόβατο και η κατσίκα.
Ρεάλ Ισπανικών αποικιών

Το αργυρό ρεάλ (ισπανικά: real de plata‎) ήταν το νόμισμα των ισπανικών αποικιών στην Αμερική και τις Φιλιππίνες. Τον 17ο αι. το αργυρό ρεάλ καθιερώθηκε σε δύο ρεάλ από κράμα/billon (reales de vellón) ή 68 μαραβέδια. Κυκλοφόρησε επίσης χρυσό εσκούδο (αξίας 16 ρεάλ). Τα νομίσματα κυκλοφόρησαν σε όλες τις αποικίες της Ισπανίας και πέραν αυτής, με το κομμάτι των οκτώ ρεάλ, γνωστό στα αγγλικά ως ισπανικό δολάριο, να γίνεται ένα διεθνές πρότυπο για τη δημιουργία, μεταξύ άλλων νομισμάτων, του δολάριου των ΗΠΑ. Μία μεταρρύθμιση το 1737 έθεσε το αργυρό ρεάλ σε 2,5 ρεάλ από κράμα (reales de vellón) ή 85 μαραβέδια. Αυτό το νόμισμα, που ονομάζεται real de plata fuerte (= ισχυρό), έγινε το νέο πρότυπο, που εκδιδόταν ως χρήμα μέχρι τις αρχές του 19ου αι. Το χρυσό εσκούδο άξιζε 16 reales de plata fuerte.

 Τα νομίσματα παράγοντο σε νομισματοκοπεία στη Μπογκοτά, το Καράκας, την Πόλη της Γουατεμάλας, τη Λίμα, την Πόλη του Μεξικού, την Ποπαγιάν, το Ποτοσί, τον Άγιο Δομίνικο και το Σαντιάγο. Για λεπτομέρειες, δείτε τα εξής: ρεάλ Κούβας ρεάλ Μεξικού ρεάλ Περού ρεάλ Αγίου Δομινίκου ρεάλ ΒενεζουέλαςΜετά την ανεξαρτησία των αποικιών της Ισπανίας, το ρεάλ αντικαταστάθηκε από νομίσματα των νέων κρατών που εκφράζοντο επίσης σε ρεάλ και εσκούδα, όπως το ρεάλ Αργεντινής, το ρεάλ της Δημοκρατίας της Κεντρικής Αμερικής, το ρεάλ Ισημερινού, το ρεάλ Ονδούρας, το ρεάλ Παραγουάης και το ρεάλ του Αγίου Δομινίκου. Από το 1572 έως το 1773 τα ισπανικά αποικιακά αργυρά νομίσματα ήταν χτυπημένα πέταλα (cobs). Αρχικά κομμένα από μία ράβδο αργύρου και με ένα σφυρί χτυπημένα σε μία μήτρα νομισμάτων, ήταν ακριβή σε βάρος, αν και μερικές φορές είχαν μειωμένη περιεκτικότητα σε πολύτιμα μέταλλα. Ωστόσο, σε αντίθεση με τα επεξεργασμένα νομίσματα, είχαν συχνά ακανόνιστο σχήμα, ειδικά εάν ένα πολύ χοντρό νόμισμα κοβόταν από το νομισματοκοπείο για να φτάσει το κατάλληλο βάρος. Μετά το 1732 παρήχθησαν παρόμοια, αλλά καλύτερα διαμορφωμένα χτυπημένα πέταλα σε βιδωτές πρέσες. Οι ονομασίες των χτυπημένων πετάλων ήταν 1/2, 1, 2, 4 και 8 ρεάλ. Όταν κυκλοφόρησαν στη Νέα Αγγλία, τα μεγαλύτερα νομίσματα μπορεί να κόπηκαν, για να δώσουν ενδιάμεσες τιμές. Δεδομένου ότι ένα ρεάλ είχε το παρωνύμιο "bit", η έκφραση "δύο μπιτ" έφτασε να σημαίνει ένα τέταρτο του δολαρίου. Σε αντίθεση με την Ισπανία, χάλκινα νομίσματα γενικά δεν κόπηκαν από τα αποικιακά νομισματοκοπεία. Τα περισσότερα εκδοθέντα αργυρά νομίσματα ήταν σε ονομαστικές αξίες 1/4, 1/2, 1, 2, 4 και 8 ρεάλ και χρυσά νομίσματα για 1/2, 1, 2, 4 και 8 εσκούδα. Εξαιρέσεις ήταν το νομισματοκοπείο του Αγίου Δομινίκου, το οποίο χτύπησε μαραβέδια τον 16ο αι. και το νομισματοκοπείο τού Καράκας, που εξέδιδε χάλκινα νομίσματα με αξία ένα κλάσμα τού ρεάλ στις αρχές του 19ου αι., για να διευκολύνει το εμπόριο. Νόμισμα της Ισπανικής Αμερικής Πέσο δολάριο Ισπανίας εσκούδο Ισπανίας ρεάλ Ισπανίας Αντιβασιλεία
Δημήτρης Κούκουρας

Ο Δημήτρης Κούκουρας(1892-1947) ήταν Έλληνας στρατιωτικός και αντιστασιακός. Πήρε μέρος στους Βαλκανικούς πολέμους, στην Εκστρατεία της Κριμαίας, στη Μικρασιατική εκστρατεία και στον ΕΛΑΣ. Εκτελέστηκε στην προσπάθεια του να ενταχθεί στον ΔΣΕ.

 Γεννήθηκε το 1892 στη Δύμη στην Κάτω Αχαΐα. Το 1911 τελείωσε τις γυμνασιακές του σπουδές και κατατάχθηκε εθελοντής στο Ελληνικό Στρατό. Πήρε μέρος στους Βαλκανικούς πολέμους όπου τιμήθηκε δύο φορές με παράσημο ανδρείας. Συμμετείχε στην εκστρατεία εναντίον της Σοβιετικής Ρωσίας το 1919 όπου παρακολούθησε και την εξέγερση των Γαλλικών ναυτικών πληρωμάτων. Στη Μικρασιατική εκστρατεία τραυματίστηκε σοβαρά. Το 1918 ορκίστηκε ανθυπολογαχός του Πεζικού ενώ συμπλήρωσε τις σπουδές του σε σχολές στρατιωτικών (Ευελπίδων, Πολέμου κ.α). Την περίοδο 1934-1935 ήταν καθηγητής στη Στρατιωτική σχολή Τοπογραφίας. Το 1935 προήχθη σε ταγματάρχη. Αποτάχθηκε από τον στρατό από την δικτατορία Μεταξά με τον βαθμό του αντισυνταγματάρχη. Εντάχθηκε στο Αντιδικτατορικό Μέτωπο Στρατού και για τη δράση του εξορίστηκε στην Αμοργό. Έκανε αίτηση να πολεμήσει στο Ελληνοϊταλικό πόλεμο που δεν έγινε δεκτή. Στην Κατοχή εντάχθηκε στον ΕΛΑΣ ως διοικητής της 7ης Ταξιαρχίας. Στην Απελευθέρωση γράφτηκε στον πίνακα Β' (εκεί εγγράφονταν οι αξιωματικοί που υπηρέτησαν στον ΕΛΑΣ) και εξορίστηκε στη Νάξο όπου απέδρασε τον Απρίλιο του 1947 μαζί με άλλους 11 εκτοπισμένους αξιωματικούς του ΕΛΑΣ. Μετά την απόδραση του, κατέφυγε στις δυνάμεις του Δημοκρατικού στρατού της ανατολικής Στερεάς, γρήγορα όμως αιχμαλωτίστηκε τραυματισμένος και παραπέμφθηκε στο στρατοδικείο Λαμίας το οποίο τον καταδίκασε σε θάνατο παρότι ο εισαγγελέας πρότεινε την αναγνώριση ελαφρυντικών λόγω πρότερης ένδοξης δράσης και γήρατος. Τελικά εκτελέστηκε στις 13 Ιουνίου 1947. Στη δίκη και την εκτέλεση του παρότι άρρωστος κράτησε θαρραλέα στάση. Ήταν παντρεμένος και είχε μια κόρη. Λάμπρος Μάλαμας Έξι χρονικά της Εθνικής Αντίστασης 5. Μήτσος Κούκουρας - ένας γενναίος της αυτοθυσίας. Η απόδραση των 12 KOKKINOΣ ΦΑΚΕΛΟΣ. εφημερίδα Ριζοσπάστης Φύλλο: 12/6/1975, Σελίδα: 5 Έλληνες εξόριστοι Αξιωματικοί στη Νάξο και η απόδραση των δώδεκα του Μιχάλη Βαρδάνη Αντιστρατήγου ε.α. τ. Προέδρου ΣΦΕΑ 1967 – 1974 Μόνιμοι αξιωματικοί του Πυροβολικού που εντάχθηκαν στον "Δημοκρατικό Στρατό" υπό Υποστρατήγου ε.α Χρήστου Βήττου. Πυροβολητής Αρ Φύλλου 19, έτος 2006
Αιματοχεσία

Η αιματοχεσία είναι η διέλευση φρέσκου αίματος μέσω του πρωκτού, συνήθως μέσα ή με τα κόπρανα (σε αντίθεση με τη μέλαινα κένωση). Η αιματοχεσία συνηθίζεται να σχετίζεται με αιμορραγία του κάτω γαστρεντερικού συστήματος, αλλά μπορεί επίσης να εμφανιστεί από έντονη αιμορραγία στο άνω γαστρεντερικό σύστημα. Η διαφορά μεταξύ αιματοχεσίας και ορθορραγίας είναι ότι, στην τελευταία, η αιμορραγία από το ορθό δεν σχετίζεται με την αφόδευση. Αντίθετα, σχετίζεται με αποβολή φρέσκου ανοιχτού κόκκινου αίματος χωρίς κόπρανα. Η φράση έντονο κόκκινο αίμα από το ορθό σχετίζεται με αιματοχεσία και ορθορραγία.

 Στους ενήλικες, οι πιο συχνές αιτίες είναι οι αιμορροΐδες και η ηκκολπωματική νόσος, όπου και οι δύο είναι σχετικά καλοήθεις. Ωστόσο, μπορεί επίσης να προκληθεί από καρκίνο του παχέος εντέρου, ο οποίος είναι δυνητικά θανατηφόρος. Σε ένα νεογέννητο βρέφος, η αιματοχεσία μπορεί να είναι το αποτέλεσμα κατάποσης μητρικού αίματος κατά τον τοκετό, αλλά μπορεί επίσης να είναι ένα αρχικό σύμπτωμα νεκρωτικής εντεροκολίτιδας, μια σοβαρή κατάσταση που επηρεάζει τα πρόωρα βρέφη. Στα μωρά, η αιματοχεσία σε συνδυασμό με κοιλιακό άλγος σχετίζεται με εγκολεασμό. Σε εφήβους και νέους ενήλικες, η ιδιοπαθής φλεγμονώδης εντερική νόσος, ιδιαίτερα η ελκώδης κολίτιδα, είναι μια σοβαρή αιτία αιματοχεσίας που πρέπει να εξεταστεί και να αποκλειστεί. Η αιματοχεσία μπορεί να οφείλεται σε αιμορραγία του άνω γαστρεντερικού συστήματος. Ωστόσο, καθώς το αίμα από μια τέτοια αιμορραγία συνήθως τροποποιείται χημικά με δράση οξέος και ενζύμων, εμφανίζεται συχνότερα ως μαύρα (σε απόχρωση της πίσσας) περιττώματα γνωστά ως μέλαινα. Η αιματοχεσία από μια άνω γαστρεντερική πηγή είναι ένα δυσοίωνο σημάδι, καθώς υποδηλώνει μια πολύ σημαντική αιμορραγία η οποία είναι πιο πιθανό να είναι απειλητική για τη ζωή. Η κατανάλωση παντζαριού μπορεί να προκαλέσει ακίνδυνα κοκκινωπά κόπρανα λόγω του ανεπαρκούς μεταβολισμού μιας κόκκινης χρωστικής και είναι ένα διαφορικό σημάδι που μπορεί να εκληφθεί ως αιματοχεσία. Η κατανάλωση φρούτου του δράκου ή βατόμουρων μπορεί επίσης να προκαλέσει κόκκινο ή μαύρο χρωματισμό των κοπράνων και μερικές φορές των ούρων (ψευδοαιματουρία). Αυτό είναι επίσης ένα διαφορετικό σημάδι που μερικές φορές εκλαμβάνεται ως αιματοχεσία. Σε βρέφη, η εξέταση αλκαλικής μετουσίωσης μπορεί να χρησιμοποιηθεί για τη διάκριση της εμβρυϊκής αιμοσφαιρίνης από το αίμα της μητέρας. Άλλες κοινές αιτίες αίματος στα κόπρανα περιλαμβάνουν: Καρκίνος του παχέος εντέρου Νόσος του Κρον Ελκώδης κολίτιδα Άλλοι τύποι φλεγμονώδους νόσου του εντέρου, σύνδρομο φλεγμονώδους εντέρου ή έλκος Αιμορροΐδες ορθού ή πρωκτού ή ραγάδες πρωκτού, ιδιαίτερα εάν σχίζονται ή ερεθίζονται με άλλο τρόπο Shigella ή τοξίνη shiga που παράγει τροφική δηλητηρίαση από Εσερίχια κόλι Νεκρωτική εντεροκολίτιδα Εκκολπωματική νόσος Σαλμονέλωση Άνω γαστρεντερική αιμορραγία Πεπτικό έλκος Οισοφαγικοί κιρσοί Καρκίνος του στομάχου Αγγειοδυσπλασία Έντονη άσκηση, ειδικά μια δραστηριότητα με υψηλό αντίκτυπο όπως το τρέξιμο σε ζεστό καιρό. Πρωκτίτιδα από ακτινοβολία Θα πρέπει να πραγματοποιείται πλήρης αιμοληψία καθώς και εξέταση αιμοσφαιρίνης όταν ο ασθενής παρουσιάζει συμπτώματα αιματοχεσίας. Αίμα στα κόπρανα
Γλώσσα Αριφάμα - Μινιάφα

Η γλώσσα Αριφάμα - Μινιάφα (ISO 639-3: aai, Ethnologue: aai, Glottolog: arif1239) αποτελείται από στενά συνδεδεμένες διαλέκτους που ανήκουν στην οικογένεια των Ωκεανικών γλωσσών οι οποίες ομιλούνται στην επαρχία Όρο της Παπούα Νέα Γουινέα. Σύμφωνα με την απογραφή του 2000 χρησιμοποιούνταν από 3.470 ομιλητές, σε περίπου 20 με 25 χωριά και κινδυνεύει με εξαφάνιση. Διαθέτει λεκτικές ομοιότητες με την γλώσσα Ουμπίρ, η γλωσσική τυπολογία της είναι Υποκείμενο-Αντικείμενο-Ρήμα, και γράφεται με λατινική γραφή.

 Malcolm Ross. 1988. Proto-Oceanic and the Austronesian languages of western Melanesia. (Pacific Linguistics: Series C, 98.) Canberra: Research School of Pacific and Asian Studies, Australian National University. xiii+487pp. (Publication of PhD, ANU 1987.) David Wakefield and others. 1978. Genesis binanakwara afa Miniafia tur amaim (Genesis abridgement). (100). 117pp. ([WHBL]). Stanley Oyabua and Alfred Urasabey and Venessa Sogiri. 2015. Tentative Grammar Description for the Miniafia-Oyan [Min] Language spoken in Oro Province. Ms. 61pp. Ηχητικό απόσπασμα ομιλίας σε Αριφάμα - Μινιάφα - World Language Movies / YouTube Απόσπασμα κειμένου Αριφάμα - Μινιάφα - language-museum.com (Αγγλικά) OLAC resources in and about the Arifama-Miniafia language Αρχειοθετήθηκε 2019-03-23 στο Wayback Machine. - language-archives.org
NGC 5

Ο NGC 5 είναι ελλειπτικός γαλαξίας σε απόσταση 212 εκατομμυρίων ετών φωτός από την Γη στον αστερισμό Ανδρομέδα. Ανακαλύφθηκε στις 21 Οκτωβρίου του 1881 από τον Γάλλο αστρονόμο Εντουάρ Ζαν-Μαρί Στεφάν (Édouard Jean-Marie Stephan).

 Δεδομένα για το NGC 5 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 5 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 5 στο Wikimedia Commons
Ήρθε κι έδεσε

Ήρθε κι Έδεσε είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2006-2007, σημειώνοντας επιτυχία και έκτοτε έχει επαναπροβληθεί αρκετές φορές από τον σταθμό. Τα γυρίσματα της σειράς πραγματοποιήθηκαν στο Λεωνίδιο, την Αρκαδία και τα Βόρεια προάστια της Αθήνας. Το σενάριο υπέγραψε η Ρένα Ρίγγα, ενώ τη σκηνοθεσία ανέλαβε ο Ανδρέας Μορφονιός. Το τραγούδι των τίτλων είναι το "Moi Je Joue" που ερμήνευσε η Brigitte Bardot.

 Η Κατερίνα, μια νέα όμορφη και δυναμική κοπέλα, πιάνει δουλειά ως ειδικευόμενη γιατρός με ειδικότητα στη Καρδιοχειρουργική σε μεγάλο νοσοκομείο της Αθήνας, όπου εργάζεται ο γνωστός και γυναικάς Καρδιοχειρουργός, Γιώργος Λεβέντης. Ο Γιώργος ενθουσιάζεται με τη Κατερίνα και έτσι ξεκινάει ένα αμοιβαίο φλερτ. Στο μεταξύ, η μητέρα της Κατερίνας, Ναταλία, η οποία φανατική φεμινίστρια και ελεύθερη χρόνια που δραστηριοποιείται στο μικρό χωριό Κάτω Μουριές, επισκέπτεται τη κόρη της στην Αθήνα. Εκεί γνωρίζει επεισοδιακά τον Γιώργο, όταν τρακάρουν με το αυτοκίνητο, κι έτσι δημιουργείται μια μεγάλη κόντρα μεταξύ τους. Η Ναταλία κάνει τα πάντα για να απομακρύνει την Κατερίνα από τον Γιώργο. Όμως τελικά η κόντρα μεταξύ τους θα γίνει ένας μεγάλος έρωτας. Προβαλλόταν κάθε Τετάρτη στις 21:00 (επεισόδια 1-10) και στις 21:50 (επεισόδια 11-28). Δεν προβλήθηκε επεισόδιο στις 11/10/2006, 13/12/2006, 14/2/2007, 28/3/2007, 16/5/2007 και 6/6/2007 λόγω μετάδοσης ποδοσφαιρικού αγώνα. Ήρθε κι έδεσε στην IMDb
Ζεζ Κόνφρεϋ

Ο Έντουαρντ Έλζερ "Ζεζ" Κόνφρεϋ (Edward Elzear "Zez" Confrey, 3 Απριλίου 1895 – 22 Νοεμβρίου 1971) ήταν Αμερικανός συνθέτης και ερμηνευτής νεωτεριστικής μουσικής για πιάνο και τζαζ. Τα πιο αξιοσημείωτα έργα του ήταν τα "Kitten on the Keys" και "Dizzy Fingers". Οι σπουδές στο Μουσικό Κολλέγιο του Σικάγου και ο ενθουσιασμός των Γάλλων ιμπρεσιονιστών έπαιξε κρίσιμο ρόλο στο πώς συνέθεσε και ερμήνευσε μουσική.

 Ο Κόνφρεϋ γεννήθηκε στο Περού του Ιλινόι στις Ηνωμένες Πολιτείες και υπήρξε το μικρότερο παιδί του Τόμας και της Μάργκαρετ Κόνφρεϋ. Φιλοδοξώντας να γίνει πιανίστας συναυλιών, φοίτησε στο Μουσικό Κολλέγιο του Σικάγου και σπούδασε με ιδιωτικούς δασκάλους. Αργότερα εγκατέλειψε αυτή την ιδέα για τη σύνθεση, με την ενθάρρυνση του μεγαλύτερου αδελφού του και οργανοπαίκτη Τζέιμς Τζ. Κόνφρεϋ. Μέχρι το 1916 ήταν πιανίστας του προσωπικού της Witmarks στο Σικάγο. Κατατάχθηκε επίσης στο Πολεμικό Ναυτικό των ΗΠΑ το 1917. Μετά τον Πρώτο Παγκόσμιο Πόλεμο, ο Κόνφρεϋ έγινε πιανίστας και ενορχηστρωτής για την εταιρεία πιάνων QRS. Ηχογράφησε επίσης για το σύστημα αναπαραγωγής πιάνου της AMPICO, το οποίο εγκαταστάθηκε σε πιάνα ανώτερης γραμμής όπως το Mason & Hamlin και το Chickering. Το 1921 ο Κόνφρεϋ έγραψε το σόλο για πιάνο "Kitten on the Keys", εμπνεόμενος από το άκουσμα της γάτας της γιαγιάς του να περπατάει στο πληκτρολόγιο του πιάνου της. Έγινε επιτυχία και συνέθεσε πολλά άλλα κομμάτια του είδους του. Το "Dizzy Fingers" (1923) ήταν το άλλο μεγαλύτερο seller του Κόνφρεϋ. Μετά τη δεκαετία του 1920, ο Κόνφρεϋ επικεντρώθηκε κυρίως στη σύνθεση για συγκροτήματα τζαζ. Αποσύρθηκε μετά τον Β' Παγκόσμιο Πόλεμο αλλά συνέχισε να συνθέτει μέχρι το 1959. Πέθανε σε ηλικία 76 ετών στο Λέικγουντ του Νιου Τζέρσεϊ, αφού υπέφερε για πολλά χρόνια από τη νόσο του Πάρκινσον. Άφησε πίσω του περισσότερα από εκατό έργα για πιάνο, τραγούδια και μινιατούρες όπερες και πολυάριθμα ρολά πιάνου, μουσικές εκδόσεις και ηχογραφήσεις. Γράφοντας το 2007, ο Ντέιβιντ Α. Τζέισεν περιγράφει τον Κόνφρεϋ, μαζί με τον Ρόυ Μπάργκυ, ως ακόμα "σταθερά ριζωμένο στη λαϊκή παράδοση". Zez Confrey: Creator of the Novelty Rag, Ζεζ Κόνφρεϋ (1976) The Dancing Twenties, Various Artists (1976) The Piano Roll Artistry of Zez Confrey, Ζεζ Κόνφρεϋ (1982) Kitten on the Keys: The Piano Music of Zez Confrey, (1983, Ντικ Χάυμαν) Κατάλογος συνθετών ράγκταϊμ Rags and Ragtime των Τζέισεν και Τίτσενορ, Ντόβερ, 1978. Zez Confrey - Coaxing The Piano [1922 Piano Music] στο YouTube
Οι Επιζήσαντες

Οι Επιζήσαντες είναι ντοκιμαντέρ, το οποίο προβάλλεται στην τηλεόραση, μεταδίδεται από πολλά δίκτυα σε διάφορες χώρες εκ των οποίων μέρικες είναι η ΗΠΑ, το Ηνωμένο Βασίλειο, η Αυστραλία, η Νέα Ζηλανδία, η Ινδία, το Ιράν, το Πακιστάν, η Νότια Αφρική, η Φιλιππίνες και η Ελλάδα. "Οι Επιζήσαντες" είναι δημιουργία της εταιρίας Darlow Smithson Productions, η οποία είναι μια Αγγλική εταιρία παραγωγών. Το ντοκιμαντέρ μας δείχνει καταστάσεις ατόμων ή ομάδων οι οποίοι εμπλέκονται σε επικίνδυνα σενάρια, που παρουσιάζονται τόσο μέσω συνεντεύξεων όσο και από δραματικές αναπαραστάσεις. Ο κύριος στόχος είναι το πως οι επιζώντες διασώθηκαν και πως οι αποφάσεις που έκαναν τους κράτησαν στη ζωή.

 Το ντοκιμαντέρ έκανε πρεμιέρα στις 28 Οκτωβρίου 2005 στο κανάλι Discovery Channel. Από τον 3ο κύκλο τα επεισόδια είναι διαθέσιμα και σε HD από το κανάλι "HD Theater". Τώρα πλέον όλα τα επεισόδια είναι διαθέσιμα σε HD εικόνα από τα κανάλια DirecTV, Dish Network και Verizon Fios. Το ντοκυμαντέρ μεταδίδεται στην Αυστραλία από τον τηλεοπτικό σταθμό Channel 7, στην Μεγάλη Βρετανία από τον τηλεοπτικό σταθμό Channel 4 και στην Ελλάδα από τον τηλεοπτικό σταθμό ΣΚΑΪ. Το 2007 το Discovery Channel σταμάτησε την παραγωγή καινούργιων επεισοδίων. Στις αρχές του 2008 το ντοκιμαντέρ μεταδιδόταν από το Science Channel. Τελικά το 2010 το κανάλι Animal Planet πήρε την παραγωγή από τα προηγούμενα κανάλια και ξεκίνησε να μεταδίδει καινούργια επεισόδια παράλληλα με τα παλιά. Από τον Οκτώβριο του 2012 η παραγωγή έχει σταματήσει να βγάζει καινούρια επεισόδια αλλά οι επαναλήψεις του ντοκιμαντέρ μεταδίδονται καθημερινά στις 10πμ. Κύκλος 1 - Season 1 1. Shark Survivor 2. Lost in the Snow 3. Escape from the Amazon 4. Swept Away 5. Kidnap in the Killing Fields 6. Jaws of Death 7. Trapped Under a Boulder 8. Ice Cave Survivor 9. Shipwrecked 10. Alaskan Avalanche 11. Lost at Sea 12. Crash in a Volcano 13. Lost in the African BushΚύκλος 2 - Season 2 1. Nightmare Canyon 2. Frozen at 20,000 Feet 3. Trapped Under the Ice 4. Into the Heart of Darkness 5. Blood in the Water 6. Dive Into Danger 7. A Walk into HellΚύκλος 3 - Season 3 1. Trapped in the Canyon 2. Date from Hell 3. Nightmare on the Mountain" 4. Crushed and Alone 5. Boys Adrift 6. Fear in Freefall 7. Shattered on Impact 8. Lost in the Outback 9. Blizzard of Death 10. Avalanche of TerrorΚύκλος 4 - Season 4 1. A Dad's Worst Nightmare 2. Shipwrecked Family 3. Edge of Death 4. Crashed in the Rockies 5. Death in the Sea of Cortez 6. 76 Days Adrift 7. Alone in the Amazon 8. Vacation Nightmare 9. River of Fear 10. Killer Crevasse 11. Hike into Hell Canyon 12. Death Climb 13. A Family's Desert Hell 14. Ocean Disaster 15. Left for Dead on Everest 16. A Father's Deadly DilemmaΚύκλος 5 - Season 5 1. Avalanche! 2. Blood on the Mountain 3. Christmas Horror 4. First Date Nightmare 5. Climb out of Hell 6. Til Death Do Us PartΚύκλος 6 - Season 6 1. Chasm of Death 2. Volcano Vacation Hell 3. Dive of Terror 4. Escape from Bear Mountain 5. Lost in the Jungle 6. Perfect Storm http://www.skai.gr/tv/show/?showid=64028 Αρχειοθετήθηκε 2013-08-17 στο Wayback Machine.
Καλούγκα

Η Καλούγκα (ρωσικά: Калуга‎) είναι ρωσική πόλη και το διοικητικό κέντρο της Περιφέρειας Καλούγκα, ευρισκόμενη στον ποταμό Οκά και 150 χιλιόμετρα νοτιοδυτικά της Μόσχας. Σύμφωνα με την ρωσική απογραφή του 2010, η Καλούγκα είχε 324.698 κατοίκους ενώ με εκτιμήσεις του 2017 έφτανε τους 341.892.

 Η Καλούγκα, που ιδρύθηκε στα μέσα του 14ου αιώνα ως συνοριακό φρούριο στα νοτιοδυτικά σύνορα του Μεγάλου Δουκάτου της Μόσχας, εμφανίστηκε για πρώτη φορά στο ιστορικό αρχείο στα χρονικά του 14ου αιώνα, ως Κολούγκα. Το όνομα προέρχεται από το παλιό ρωσικό Καλούγκα που σημαίνει "ακρωτήριο". Κατά την περίοδο των επιδρομών των Τατάρων ήταν το δυτικό άκρο της γραμμής άμυνας της όχθης του ποταμού Οκά. Η Μεγάλη Στάση στον ποταμό Ουγκρά πολέμησε μόνο προς τα δυτικά. Στον Μεσαίωνα, η Καλούγκα ήταν ένας μικρός οικισμός που ανήκε στους πρίγκιπες Βοριτίνσκι. Η προγονική κατοικία αυτών των πριγκιπών βρίσκεται νοτιοδυτικά της σύγχρονης πόλης. Η Καλούγκα συνδέεται με τη Μόσχα με σιδηροδρομική γραμμή και με την αρχαία οδό, την οδό Καλούγκα. Αυτός ο δρόμος προσέφερε στον Ναπολέων Α΄ την αγαπημένη του διαδρομή διαφυγής από την παγίδα της Μόσχας το φθινόπωρο του 1812. Όμως ο στρατηγός Μιχαήλ Κουτούζοφ απωθούσε τις προόδους του Ναπολέοντα προς αυτήν την κατεύθυνση και ανάγκασε τον αποσπασμένο γαλλικό στρατό πάνω στον παλιό δρόμο Σμολένσκ, που προηγουμένως καταστράφηκε από τους Γάλλους κατά την εισβολή τους στη Ρωσία. Σε πολλές περιπτώσεις κατά τη διάρκεια της Ρωσικής Αυτοκρατορίας η Καλούγκα ήταν η κατοικία των πολιτικών εκτοπισμένων και κρατουμένων, όπως ο τελευταίος Κριμαίας Χαν Σάχιν Γκιράι (1786), ο σουλτάνος Αριγκάζι-Αμπντουλ-Αζίζ (1828), η Γεωργιανή πριγκίπισσα Θέκλα (1834-1835) και ο ηγούμενος Αβάμ Ιμάμ Σαμίλ (1859-1868). Η Καλούγκα καταλαμβάνεται για λίγο από τον Γερμανικό στρατό στη Επιχείρηση Μπαρμπαρόσα κατά τη διάρκεια της Μάχης της Μόσχας. Καταλαμβάνεται από τις 12 Οκτωβρίου 1941 έως τις 30 Δεκεμβρίου 1941. Η πόλη εξυπηρετείται από το αεροδρόμιο Γκραπτσέβο. Από το 1899 υπάρχει σιδηροδρομική σύνδεση μεταξύ της Καλούγκα και της Μόσχας. Τα μέσα μαζικής μεταφοράς αντιπροσωπεύονται από τα τρόλεϊ, τα λεωφορεία και τα μαρσρούτκας (δρομολόγια ταξί). Η Καλούγκα έχει υγρό εύκρατο ηπειρωτικό κλίμα, με θερμό και υγρό καλοκαίρι. και μακρινούς, κρύους και χιονισμένους χειμώνες. Οι χειμερινές ακραίες εγγραφές μπορούν να φτάσουν στους -45 ° C, ενώ η θερινή θερμότητα μπορεί να φτάσει τους +40 ° C, αλλά συνήθως είναι μεταξύ -5 ° C και -20 ° C κατά τη διάρκεια του χειμώνα και μεταξύ 15 ° C και 30 ° C κατά τη διάρκεια του καλοκαιριού στην Καλούγκα. Μικόλα Αζάροβ, πολιτικός Παφνούτι Τσεμπισιόφ, μαθηματικός Αλεξάντρ Γκρετσανίνοφ, συνθέτης Γκεόργκι Ζούκοφ, στρατάρχης Αλεξέι Σερεμπριακόφ, ηθοποιός
Φεστιβάλ Κινηματογράφου της Βιρτζίνια

Το Φεστιβάλ Κινηματογράφου της Βιρτζίνια (Αγγλικά: Virginia Film Festival) φιλοξενείται από το College of Arts and Sciences στο University of Virginia στη Σαρλότσβιλ, και διεξάγεται συνήθως στα τέλη Οκτωβρίου/αρχές Νοεμβρίου.

 Το Φεστιβάλ Κινηματογράφου της Βιρτζίνια ιστορικά έχει ένα διαφορετικό θέμα κάθε χρόνο. Προηγούμενα θέματα είναι: 1990 - "Music & The Movies" 1991 - "Movie Made In America" 1992 - "The Reel South & Other Worlds" 1993 - "Film Noir" 1994 - "Love & Other Obsessions" 1995 - "U.S. & Them" 1996 - "Wild Spaces, Endangered Places" 1997 - "Caged!" 1998 - "Cool" 1999 - "Techno Visions" 2000 - "Animal Attractions" 2001 - "Masquerades" 2002 - "Wet" 2003 - "$$$" 2004 - "Speed" 2005 - "In/Justice" 2006 - "Revelations" 2007 - "Kin Flicks" 2008 - "Aliens!" 2009 - "Funny Business"Το Φεστιβάλ του 2010 έχει ανακοινώσει την πρόθεσή του να εγκαταλείψει τη θεματική προσέγγιση προς όφελος ενός πιο ευέλικτου προγράμματος. Κάθε χρόνο, υπάρχουν σχεδόν 100 ομιλητές και καλεσμένοι. The Official Virginia Film Festival
Αρμάν Καραμιάν

Ο Αρμάν Καραμιάν (αρμενικά: Արման Քարամյան, 14 Νοεμβρίου 1979) είναι Αρμένιος πρώην διεθνής ποδοσφαιριστής που αγωνιζόταν ως επιθετικός. Κατά τη διάρκεια της καριέρας του αγωνίστηκε κυρίως στα πρωταθλήματα της Αρμενίας και της Ρουμανίας, ενώ πραγματοποίησε σύντομα περάσματα από το ελληνικό και το ουκρανικό πρωτάθλημα. Είναι δίδυμος αδελφός του επίσης παλαίμαχου διεθνή ποδοσφαιριστή, Αρταβάζ, με τον οποίο υπήρξε συμπαίκτης στις περισσότερες από τις ομάδες που έπαιξε.

 Γεννήθηκε στις 14 Νοεμβρίου του 1979 στο Γερεβάν της Αρμενίας (τότε έδαφος της ΣΣΔ Αρμενίας της Σοβιετικής Ένωσης). Ο πρώτος του σύλλογος σε επίπεδο ανδρών ήταν η Αραμπκίρ Γερεβάν στην οποία αγωνίστηκε τη σεζόν 1996/1997 σκοράροντας τέσσερις φορές σε επτά συμμετοχές. Κατόπιν αποκτήθηκε από την Πιουνίκ στην οποία παρέμεινε για μια διετία έχοντας συνολικά 23 συμμετοχές και 4 γκολ σε αγώνες πρωταθλήματος. Επόμενος σταθμός της καριέρας του Καραμιάν ήταν η Κιλικία Γερεβάν με τη φανέλα της οποίας αγωνίστηκε για δύο χρόνια, συγκροτώντας από κοινού με τον αδελφό του, Αρταβάζ, ένα ιδιαίτερα πετυχημένο επιθετικό δίδυμο. Κατά το πέρασμά του από την Κιλικία αναδείχτηκε αμφότερες τις σεζόν πρώτος σκόρερ της ομάδας, ενώ το 1999 ήταν δεύτερος σκόρερ του πρωταθλήματος, με 20 γκολ, ένα λιγότερο από τον Σιράκ Σαρικιάν της Τσεμέντ. Κατόπιν επέστρεψε στην Πιουνίκ, με την οποία πανηγύρισε την επόμενη διετία ισάριθμα πρωταθλήματα, καθώς και ένα κύπελλο. Παράλληλα, αναδείχτηκε για δύο συνεχόμενες χρονιές (2001 και 2002) πρώτος σκόρερ του πρωταθλήματος με 21 και 36 γκολ αντίστοιχα. Τον Ιανουάριο του 2003 πραγματοποίησε το πρώτο του βήμα στο εξωτερικό υπογράφοντας μαζί με τον αδελφό του στην Παναχαϊκή, η οποία τότε ήταν ουραγός στον βαθμολογικό πίνακα της Α΄ Εθνικής. Με την ομάδα της Πάτρας ο Καραμιάν αγωνίστηκε σε 15 αγώνες πρωταθλήματος, χωρίς να σημειώσει κάποιο τέρμα. Εν τέλει η Παναχαϊκή υποβιβάστηκε και ο ίδιος έμεινε ελεύθερος. Στη συνέχεια ακολούθησε ένα σύντομο πέρασμα από την Άρσεναλ Κιέβου (10 συμμετοχές/1 γκολ). Το καλοκαίρι του 2004 υπέγραψε στη ρουμανική Ραπίντ Βουκουρεστίου, στην οποία ωστόσο αγωνίστηκε ελάχιστα, όντας κατά τη μεγαλύτερη διάρκεια του συμβολαίου του δανεικός στη Μπρασόβ (δις) και τη Γκλόρια Μπίστριτσα. Κατόπιν έπαιξε για μια σεζόν στην Τσεαχλάου. Στη συνέχεια πέρασε από τις Πολιτέκνικα Τιμισοάρα, Στεάουα Βουκουρεστίου και Ουνίρεα, ενώ τα τελευταία χρόνια της καριέρας του φόρεσε τις φανέλες των CS Buftea, FC Academica Clinceni και Voința Crevedia. Μετά την απόσυρσή του από την ενεργό δράση, τόσο ο ίδιος όσο και ο αδελφός του παρέμειναν στη Ρουμανία, έχοντας αμφότεροι αποκτήσει ρουμανική υπηκοότητα από τα τέλη του 2014. Σε επίπεδο εθνικών ομάδων ο Καραμιάν αγωνίστηκε 47 φορές με το αντιπροσωπευτικό συγκρότημα της Αρμενίας, πετυχαίνοντας πέντε τέρματα. Κιλικία Γερεβάν Σούπερ Καπ Αρμενίας (1): 1997.Πιουνίκ Πρωτάθλημα Αρμενίας (2): 2001, 2002.Κύπελλο Αρμενίας (1): 2002.Σούπερ Καπ Αρμενίας (2): 1997, 2002. Αρμένιος Ποδοσφαιριστής της Χρονιάς: 2002Πρώτος σκόρερ αρμενικού πρωταθλήματος (2): 2001, 2002. Arman Karamyan, Βάση δεδομένων National Football Teams.
Άλβαρο Νούνιεθ δε Λάρα (απεβ. 1287)

Ο Άλβαρο Νούνιεθ δε Λάρα, ισπαν.: Álvaro Núñez de Lara, ( π. 1261 – 1287) ήταν Καστιλιανός ευγενής, γιος του Χουάν Νούνιεθ Α΄, επικεφαλής του Οίκου της Λάρα, και της πρώτης συζύγου του Tερέσας Άλβαρεθ δε Αθάγρα.

 Ήταν γιος του Χουάν Νούνιεθ Α΄, επικεφαλής του Οίκου της Λάρα, και της πρώτης του συζύγου, Tερέσα Άλβαρεθ δε Αθάγρα, κυρίας του Aλβαρασίν. Οι γονείς τού πατέρα του ήταν ο Nούνιο Γκονθάλεθ ο Καλός (el Bueno), επικεφαλής του Οίκου της Λάρα, και η σύζυγός του Tερέσα Αλφόνσo. Οι γονείς του από τη μητέρα του ήταν ο Άλβαρο Πέρεθ δε Αθάγρα, κύριος του Aλβαρασίν και η σύζυγός του, Iνές, νόθη κόρη του βασιλιά Θεοβάλδου Α΄ της Ναβάρρας. Οι ετεροθαλείς αδελφοί του, που γεννήθηκαν από τη δεύτερη σύζυγο τού πατέρα του και έφεραν το επίθετο δε Λάρα υ Άρο, ήταν ο Χουάν Νούνιεθ Β΄ επικεφαλής του Οίκου της Λάρα, ο Nούνιο Γκονθάλεθ, η Τερέσα Νούνιεθ και η Χουάνα Νούνιεθ. Estepa Díez, Carlos (2006). «Doña Juana Núñez y el señorío de los Lara» (στα Spanish). Revue interdisciplinaire d'études hispaniques médiévales (Paris: SEMH-Sorbonne) (1). doi:10.4000/e-spania.315. http://e-spania.revues.org/index315.html. González Jiménez, Manuel (2004). Alfonso X el Sabio (στα Spanish) (1ª έκδοση). Barcelona: Editorial Ariel S. A. ISBN 84-344-6758-5. Ibáñez de Segovia Peralta y Mendoza, Gaspar, Marqués de Mondejar (1777). Memorias historicas del Rei D. Alonso el Sabio i observaciones a su chronica (στα Spanish). Madrid: Joachin Ibarra. Loaysa, Jofré de· García Martínez, Antonio (1982). Crónicas de los Reyes de Castilla Fernando III, Alfonso X, Sancho IV y Fernando IV (1248-1305) (στα Spanish) (2ª έκδοση). Murcia: Academia Alfonso X el Sabio, Colección Biblioteca Murciana de bolsillo Nº 27. ISBN 84-00-05017-7. Salazar y Castro, Luis de (1697). Historia genealógica de la Casa de Lara (στα Spanish). 3. Madrid: Mateo de Llanos y Guzmán.
Προεδρικές εκλογές στη Δημοκρατία του Κονγκό (2016)

Προεδρικές εκλογές διεξήχθησαν στη Δημοκρατία του Κονγκό στις 20 Μαρτίου 2016. Ήταν οι πρώτες εκλογές που έγιναν με το νέο σύνταγμα που εγκρίθηκε σε δημοψήφισμα το 2015. Ο πρόεδρος Ντενί Σασού Νγκουέσσο, ο οποίος εξάντλησε το όριο των δύο θητειών με βάση το προηγούμενο σύνταγμα, διεκδίκησε και νέα προεδρική θητεία, εξαιτίας της υιοθέτησης ενός νέου συντάγματος. Κέρδισε επανεκλογή στον πρώτο γύρο της ψηφοφορίας, συγκεντρώνοντας ποσοστό 60% των ψήφων.

 Ο Πρόεδρος της Δημοκρατίας του Κονγκό εκλέγεται σε 2 γύρους.Στις 14 Ιανουαρίου 2016 με νόμο συστάθηκε μια νέα εφορευτική επιτροπή, η Ανεξάρτητη Επιτροπή των Εθνικών Εκλογών (Commission nationale électorale indépendante, CNEI), στη θέση της Εθνικής Επιτροπής για την Οργάνωση των Εκλογών (Commission nationale d’organisation des élections, CONEL). Ο νόμος ήταν το αποτέλεσμα διαλόγου ανάμεσα στην κυβέρνηση και στα κόμματα της αντιπολίτευσης.Παράλληλα άλλαξαν και τα ψηφοδέλτια ως προς τη μορφή τους (μονά), ικανοποιώντας αίτημα της αντιπολίτευσης. Ο κύριος υποψήφιος ήταν ο ίδιος ο πρόεδρος Ντενίς Σασού Νγκουέσσο και εκτός από το PCT, υποστηρίχθηκε από πολλά άλλα κόμματα, όπως το MCDDI, το MAR, το RC, το UDF, το RDPS, το DRD, και το Club 2002–Κόμμα για την Ενότητα της Δημοκρατίας.Η προεκλογική εκστρατεία ξεκίνησε στις 4 Μαρτίου. Τα πρώτα αποτελέσματα ανακοινώθηκαν στις 22 Μαρτίου και τα τελικά γνωστοποιήθηκαν στις 24 Μαρτίου. Ο πρόεδρος Νγκουέσο επανεξελέγη με ποσοστό 60% των ψήφων, ενώ η αντιπολίτευση δεν δέχθηκε το αποτέλεσμα. Οι ΗΠΑ δήλωσαν απογοητευμένες με την εκλογική διαδικασία και επικαλέστηκαν παραβιάσεις των ανθρωπίνων δικαιωμάτων , που διεπράχθησαν σε βάρος μελών της αντιπολίτευσης. Επίσης, κατήγγειλε εσκεμμένες ανωμαλίες κατά τις εκλογές. Η ΕΕ αρχικά αρνήθηκε να στείλει παρατηρητές, εγείροντας ερωτήματα για το αν θα ήταν ελεύθερες και δίκαιες οι εκλογές. Σε σχολιασμό της, η ΕΕ επεσήμανε ότι έγιναν βίαια επεισόδια μετά τις εκλογές, αν και η ημέρα της ψηφοφορίας ήταν ήρεμη. Η Κίνα διά του προέδρου Γινπίν έγινε η πρώτη χώρα που συνεχάρη τον Νγκουέσο για την επανεκλογή του αναγνωρίζοντας το αποτέλεσμα των εκλογών. Τέλος, η Αφρικανική Ένωση συνεχάρη το λαό της Δημοκρατίας του Κονγκό για την ειρηνική διεξαγωγή των εκλογών, επικρίνοντας όμως την κυβέρνηση για τη διακοπή των τηλεπικοινωνιών. Βίαια επεισόδια ξέσπασαν μετά τις εκλογές, με τουλάχιστον 17 νεκρούς σε συγκρούσεις στην πρωτεύουσα Μπραζαβίλ. Στις 4 Απριλίου επικυρώθηκε η επανεκλογή του Νγκουέσο από το Συνταγματικό Δικαστήριο. Τα τελικά αποτελέσματα έδωσαν στον νικητή των εκλογών ποσοστό 60,19% των ψήφων, στον Γκι Κολελάς 15,04% και στον Μοκοκό 13,74%. Η συμμετοχή καταγράφηκε στο 68,92%. Ο Κολελάς δέχτηκε τα αποτελέσματα στις 6 Απριλίου. Ο Σάσου Νγκουέσο ορκίστηκε για νέα θητεία σε τελετή που έλαβε χώρα στην Μπραζαβίλ στις 16 Απριλίου 2016. Στις 23 Απριλίου διόρισε πρωθυπουργό τον Κλεμάν Μουαμπά, πρώην αρχηγό της αντιπολίτευσης.
Χάρυ Παρτς

Ο Χάρυ Παρτς (Harry Partch, 24 Ιουνίου 1901 – 3 Σεπτεμβρίου 1974) ήταν Αμερικανός πειραματιστής συνθέτης και θεωρητικός της μουσικής, φιλόσοφος και εικαστικός καλλιτέχνης. Ήταν μια από τις ηγετικές φυσιογνωμίες της μεταπολεμικής αβάν-γκαρντ. Οι κριτικοί τον έχουν αναγορεύσει ως έναν από τους σημαντικότερους Αμερικανούς συνθέτες του 20ού αιώνα.

 The World of Harry Partch (Columbia Masterworks MS 7207 & MQ 7207, 1969) Delusion of the Fury (LP Columbia Masterworks M2 30576, 1971; CD Innova 406, 2001) Enclosure II (early speech-music works) (Innova 401) Enclosure V ("On a Greek Theme") (Innova 405) Enclosure VI ("Delusion of the Fury") (Innova 406) The Seventeen Lyrics of Li Po (Tzadik, 1995). ASIN B000003YSU. Revelation In The Courthouse Park (Tomato Records TOM-3004, 2003) Enclosure I (Innova 400, VHS) Enclosure IV (Innova 404, VHS) "Delusion", "Music of HP" Enclosure VII (Innova 407, DVD) "Delusion", "Dreamer", Bonus Album, "Revelation" Enclosure VIII (Innova 399, DVD) Musical Outsiders: An American Legacy - Harry Partch, Lou Harrison & Terry Riley Blackburn, Philip (1998): Harry Partch: Enclosure III, Saint Paul: Innova, ISBN 096565690X Gilmore, Bob (1998): Harry Partch, A Biography, New Haven: Yale University Press Partch, Harry (1974): Genesis of a Music., New York: Da Capo Press, ISBN 030680106X Partch, Harry (1991): Bitter Music: Collected Journals, Essays, Introductions and Librettos, Champaign: University of Illinois Press www.harrypartch.com Corporeal Meadows [1]
Η Έβδομη Σφραγίδα

Η Έβδομη Σφραγίδα (Det sjunde inseglet) είναι ταινία σε σενάριο και σκηνοθεσία του Ίνγκμαρ Μπέργκμαν. Προβλήθηκε για πρώτη φορά το 1957 στη Σουηδία. Η ταινία βασίζεται στο θεατρικό έργο του Μπέργκμαν "Ζωγραφιά στο ξύλο". Η ταινία απέσπασε το Βραβείο της Επιτροπής στο Φεστιβάλ των Καννών του 1957. Ο τίτλος αποτελεί αναφορά στο βιβλίο της Αποκάλυψης.

 ΧIV αιώνας. Ο ιππότης Αντώνιος Μπλοκ (Μαξ φον Σίντοφ) μαζί με τον ιπποκόμο του Γιονς (Γκούναρ Μπιόρνστραντ) επιστρέφουν από τις σταυροφορίες στην πατρίδα απ' όπου έλειψαν για εννέα χρόνια. Στο δρόμο συναντούν τον Θάνατο (Μπένγκτ Έκεροτ) μεταμφιεσμένο σε μαυροντυμένο άντρα, ο οποίος θα ζητήσει από τον ιππότη να τον ακολουθήσει. Ο ιππότης με τη σειρά του θα του προτείνει να παίξουν μια παρτίδα σκάκι: Αν ο ιππότης κερδίσει την παρτίδα, κερδίζει και τη ζωή του. Όμως δεν προλαβαίνουν να τελειώσουν τη παρτίδα καθώς ο ιπποκόμος ξυπνάει. Ο ιππότης και ο συνοδός του συνεχίζουν τον δρόμο τους, ενώ η παρτίδα του με τον Θάνατο θα συνεχιστεί αργότερα. Καθώς οι πρωταγωνιστές προχωρούν, συναντούν τα χωριά που μαστίζονται από την πανούκλα. Στην πορεία τους σώζουν μια κοπέλα από βιαστή και την παίρνουν μαζί τους. Ο ιππότης βοηθά επίσης μια νεαρή γυναίκα πριν καεί στη φωτιά ως μάγισσα δίνοντας της βότανα για τον πόνο. Τον Αντώνιο Μπλοκ βασανίζουν υπαρξιακά προβλήματα. Στην αναζήτηση της λύσης βρίσκει μια εκκλησία και εξομολογείται στον ιερέα, στον οποίο διηγείται τη στρατηγική του που έχει σκεφτεί ώστε να νικήσει το Θάνατο στο σκάκι. Δεν καταλαβαίνει όμως ότι ο ιερέας είναι ο ίδιος ο Θάνατος. Στο τέλος ο Θάνατος κερδίζει την παρτίδα και παίρνει τον Αντώνιο Μπλοκ μαζί του, όπως και τους συνοδοιπόρους του. Μαξ φον Σίντοφ — Αντώνιος Μπλοκ, ιππότης Γκούναρ Μπιορνστραντ — Γιονς, ιπποκόμος Μπίμπι Άντερσσον — Μία,γυναίκα του Γιουφ Νιλς Πόπε — Γιουφ Μπένγκτ Έκεροτ — Θάνατος Όκε Φρίντελ — σιδεράς Πλούγκ Ίγκα Γιλ — Λίζα, γυναίκα του σιδερά Έρικ Στράντμαρκ — Γιόνας Σκατ Μπέρτιλ Άντερμπεργκ — Ραβάλ Γούννελ Λίντμπλουμ — βουβή γυναίκα Ίγκα Λάντγκρε — Κάριν, γυναίκα του Μπλοκ Άντερς Εκ — μοναχός Μοντ Χάνσον — μάγισσα Γκούναρ Ούλσον — Αλμπέρτους Πίκτορ, ζωγράφος στην εκκλησία Λαρς Λιντ — νεαρός μοναχός Μπένγκτ-Όκε Μπένγκτσον — ιδιοκτήτης του πανδοχείου Γκούντρουν Μπροστ — γυναίκα στο πανδοχείο Η Έβδομη Σφραγίδα στο IMDb Η Έβδομη Σφραγίδα στο Bergmanorama, ιστοσελίδα αφιερωμένη στο Ίνγκμαρ Μπέργμαν Η Έβδομη Σφραγίδα στην επίσημη ιστοσελίδα του Ίνγκμαρ Μπέργμαν